Tlaga iki dijenengi laut mati amarga ora ana wangun kauripan kang bisa tahan sajeroning banyu uyah iki. Laut mati duwé kandhutan uyah paling dhuwur saka kabèh laut ing donya. Kadhar uyahé watara 32 % dibandhingaké marang kadhar garam rata-rata 3% ing Laut Mediteranian. Kawit biyèn material kang ana sajeroning laut mati dikawruhi duwé èfèk kanggo nambah ayu kulit. kanthi ngolèsaké lendhut iki menyang awak, mineral kang kakandhut ing njeroné kabukti bisa ndandani kulit, nglancaraké sirkulasi getih lan bisa mbiyantu kaséhatan. Bab iki wis suwé dikawruhi déning King Salomon, Cleopatra lan Herod the Great saéngga panjenengané nekani Laut Mati kanggo olèh èfèk mau.